"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast saatesse!
Läbi aegade on maailmas esinenud erinevaid eksiõpetusi.
Juba Jeesus ja apostlid hoiatasid nende eest.
Mida lähemale nn lõpuajad jõuavad,
seda raskem on neid eristada õigest õpetusest.
Täna süveneb Tapani Suonto sellesse teemasse ja annab nõu,
kuidas eksiõpetust ära tunda.
Kuna teema on ulatuslik, näeme täna õpetuse esimest osa.
One Way Pühapäevapidu Helsingis kell 12.00, Vuorikatu 19
Vaatame kõigepealt, mida Piibel eksiõpetuste kohta räägib.
2 Timoteose 3:8 -
Nii nagu Jannes ja Jambres panid vastu Moosesele,
nõnda panevad ka nemad vastu tõele. Nad on inimesed,
kelle mõistus on rikutud ja kes on kõlbmatud usu poolest.
Kuidas nad Moosesele vastu panid?
Nad tegid maagiaga sedasama, mida Mooses ja Aaron
ning eksitasid vaaraod. Piibel ütleb:
"Egiptuse võlurid tegid oma salakunstidega ka sedasama:
igaüks neist viskas oma kepi maha ja need muutusid madudeks;
aga Aaroni kepp neelas nende kepid ära.
Ja vaarao süda jäi kõvaks ja ta ei kuulanud neid."
Nagu Jannes ja Jambres Moosesele vastu panid, ütleb Piibel.
Samamoodi imesid tehes pannakse tänagi tõele vastu.
Imed pole vaid tunnistus Püha Vaimu väest,
vaid võivad tunnistada ka hingevaenlase tegevusest.
Imed võivad tänapäeval olla relvaks ka hingevaenlase käes.
Sellest on hea teadlik olla,
isegi kui Püha Vaim teeb Jumala koguduses palju imesid.
Matteuse 7:22-23 - Paljud ütlevad mulle tol päeval:
Issand, Issand, kas me ei ole sinu nimel ennustanud
ja sinu nimel kurje vaime välja ajanud
ja sinu nimel teinud palju vägevaid tegusid?”
Ja siis ma tunnistan neile: Ma ei ole teid kunagi tundnud,
minge ära minu juurest, te ülekohtutegijad!
On võimalik teha vägevaid tegusid, prohveteerida,
ja kurje vaime välja ajada, isegi kui Jumal pole läkitanud.
isegi kui Jeesus pole neid kunagi enda omaks tunnistanud.
Tähtis pole see, et meie väidame end Jumalat tundvat,
vaid et Jumal väidaks end meid tundvat.
Ta tunnistab enda omaks inimese, kes on andnud elu Kristusele
ja järgib Teda siiral südamel, kes on Jeesuse siiras jünger.
Korintlaste kirjas öeldakse:
"Sest niisugused inimesed on valeapostlid, petised töötegijad,
kes on moondanud ennast Kristuse apostleiks.
Ja see ei ole ime, sest saatan ise moondab ennast valguse ingliks.
Seepärast ei ole midagi erilist,
kui ka tema teenrid endid moondavad õiguse teenriteks.
Nende eluots tuleb nende tegude järgi!"
Eksitusi on vahel raske ära tunda,
kuna hingevaenlane ja ta sulased tulevad vahel valguse ingleina.
Ei tema ega ta teenrid liigu kunagi kuradi nimel,
vaid valguse inglina ja Jumala nimel, isegi kui Jumal pole neid läkitanud.
"Sest tõuseb valemessiaid ja valeprohveteid
ja need pakuvad suuri tunnustähti ja imesid,
et kui võimalik, eksitada ka valituid."
Tuleb valekristusi, kes teevad suuri tunnustähti ja imesid.
Kristus tähendab algtekstides 'võitut'.
Tuleb inimesi, kes väidavad end võituteks,
kes väidavad, et ajavad Jeesuse asja.
Maailmas on palju neid, kes end Kristuseks väidavad.
Neid on alati olnud ja tuleb jälle.
Ja nad teevad suuri tunnustähti ja imesid.
Lõpuaja eksituste keskel toimub palju tunnustähti ja imesid,
Piibel ütleb seda selgelt.
Ja "võitute" tehtud tunnustähed on nii vägevad,
et siirad usklikud on ohus hakata valet uskuma.
Jeesus poleks saanud meid jõulisemalt hoiatada:
eksida võivad isegi valitud.
Luuka evangeeliumis ütles Jeesus:
"Ometi, kui Inimese Poeg tuleb, kas ta leiab usku maa pealt?"
Olen tihti mõelnud, miks Jeesus midagi nii pessimistlikku ütles:
Kas Ta leiab usku maa pealt?
Maist inimest tõmbavad kõik muud eksiõpetused rohkem
kui kaine evangeelium ristist.
Me ei luba inimestele midagi muud kui ristilöömist.
Paulus ütles, et meie liha on risti löödud
ühes oma himude ja ihaldustega.
Jeesus ütles: Ta võtku oma rist ja järgnegu mulle!
Me ei paku rikkust, au, võimu, kerget elu,
vaid peamiselt risti.
Lihalikule inimesele meeldib pigem kõik muu
kui ristisõnum.
Seepärast on inimesi nii lihtne lõksu juhtida,
kui pakkuda neile midagi muud, mis toidab nende liha.
Rikkust, edu, õnnelikku elu - seda on paljud eksitused täis,
ja seepärast on need inimestele nii meeldivad.
Ka risti evangeelium lubab palju. See lubab elu ja üliküllust.
Vaid ristievangeeliumi äärelt leiab tõelise uue elu ja külluse.
Kõik muu on vale ja kõik muu valmistab pettumuse,
sellest ei jää lõpuks midagi järele.
Ainus, mis sind tõelisse ellu ja igavesse ellu viib, on ristisõnum.
Selliste küsimustega maadeldes, ära mõtle liiga keeruliselt.
Ära mõtle, kas kurat võib inimese tervedada,
või kas inimene võib olla eksituses, kui räägib Jeesusest jne.
On üks keskne, tähtis küsimus, mis alati kõik lahendab.
Mina mõtlen alati sellele - kes on selle inimese saatnud?
Kelle asja ta ajab?
Mõne aja eest tuli mu juurde üks prohvet.
Pärast paari lauset teadsin, et Jumal pole teda saatnud.
Ta oli end ise läkitanud.
Ta uskus, et on prohvet, kuid Jumalat tema taga polnud.
On palju õigeid prohveteid.
Paljud, kes mu eluteel on minu juurde sõnumiga tulnud,
on olnud Püha Vaimu läkitatud.
Kuid on ka valeprohveteid ja aeg-ajalt kohtab neidki.
On olemas nelja liiki jumalasulaseid.
Esiteks need, keda Jumal pole kunagi läkitanud,
kuid nad väidavad, et on.
Siis on neid, keda Jumal kunagi läkitas,
kuid nad on eksinud, sügavalt langenud,
ja Jumal end nendega enam ei seosta.
Selliseid on palju meie lähiajalooski.
Kolmas grupp on need, kes asusid kunagi tegutsema
ilma Jumala läkituseta, jooksid vastu seina, ebaõnnestusid,
läbisid seejärel pikad Jumala koolid ja siis Jumal läkitas nad.
Selline oli ka Mooses.
Kui ta 40-aastaselt liikvele läks, uskus ta,
et on suur vastus Iisraeli rahvale, kuid ta ebaõnnestus täielikult.
Ta sattus 40 aastaks Jumala kooli ja 80-aastaselt saatis ta Jumal.
Neljas rühm on need, kelle on läkitanud Jumal,
ja kellega Ta on end sidunud ja kelle taga Ta seisab,
ning kes liiguvad Pühas Vaimus.
Neid on üsna palju.
Oluline küsimus on see,
kas mõni kuulutaja või prohvet on saadetud Jumalast täna.
Ei piisa sellest, et Jumal ta kunagi saatis.
Kunagi pakuti meile kõnelema üht Ameerika prohvetit.
Mõned pastorid olid ta Soome kutsunud.
Me ei võtnud teda vastu, sest ma ei tundnud,
et Issand oleks õhutanud meid talle uksi avama.
Kyösti Pellinen sai ühel ööl Issandalt sõna:
"Mina pole seda meest läkitanud."
Ta võttis nende pastoritega ühendust ja edastas Jumala sõnumi.
Pastorid pahandasid,
et kuidas ta julges jumalasulast nõnda kritiseerida ja pilgata.
Aasta pärast helistasid nad ja palusid Kyöstilt vabandust
ning tunnistasid, et Jumal polnud seda prohvetit saatnud.
Kunagi hakkas Michael Harper uurima üht prohvetlikku liikumist
ja ütles lõpuks liikumise juhile, et nad ei liigu Pühas Vaimus,
vaid mingis muus vaimus.
Talle öeldi, et nad teavad seda, kuid see olevat väga usaldusväärne.
Harperi sõnul öeldi ühele neist prohveteist seejärel,
et tema ülesanne on prohveteerida üksnes pastoritele.
Too prohvet külastas siis vähemalt 100 Inglise pastorit,
kuigi ta polnud läkitatud Pühast Vaimust.
Maailmas liigub erinevaid inimesi. Kõigile pole tähtis tões liikuda,
vaid see, et saalid on täis ja korjandused on suured,
ning ollakse edukad.
Ja tähtis on see, et prohvteeringud nagu täituksid,
kuigi need pole Pühast Vaimust.
Peale Püha Vaimu on teisigi vaime, kes võivad prohveteerida.
On neli viisi uurida maailmas kuuldud ja nähtud asju.
Katsun ise nende viiside abil läbi, milles asi on
ja kes on inimese saatnud.
Esimene ja tähtsaim on Jumala Sõna.
Kas kuulutatav ja toimuv on sama,
mida kuulutati ja mis toimus juba apostlite ajal?
Kui sõnum või imed erinevad täielikult Uuest Testamendist,
tasub ettevaatlik olla.
Piibel ütleb, et Jumal on seesama eile, täna ja igavesti.
Jumal ja Tema sõnum ei muutu, evangeelium ei muutu.
Kui sõnum keskendub edule, rahale ja rikkusele,
tasub ettevaatlik olla.
Piibel ütleb rikastumise kohta: "Kõige kurja juur on rahaarmastus,
sest raha ihaldades on mõnedki eksinud ära usust."
Tasub Piiblist vaadata, mida apostlid õpetuses rõhutasid.
Kas õpetuse maalitud pilt Jumalast on piibellik?
On see sama jumalapilt, mis on joonistunud sinusse,
kui oled Uut Testamenti lugenud, või on see midagi muud.
Paulus kirjutab:
"Niisiis, vennad, seiske kindlalt ja pidage kinni nendest pärimustest,
mida te olete õppinud kas meie sõna või kirja kaudu."
"Ärgu ükski petku teid tühjade sõnadega,
sest niisuguste asjade pärast
tuleb Jumala viha sõnakuulmatute laste peale!"
Teine asi, mida jälgida, kui vaatled maailma
ning imestad kõige toimuva ja kuulutatava üle, on viljad.
Viljadest tuntakse puud.
Viljade all ei mõelda haigete tervenemist või imesid,
ega isegi seda, kas keegi tuli koosolekul usule.
Ennekõike tasub jälgida tõelisi Vaimu vilju -
armastus, rõõm, rahu, pikk meel, lahkus, headus, ustavus jms.
Tuleb vaadata inimese enda vilju.
Kunagi ringles Soomes üks jutlustaja.
Tema tausta uurides selgus,
et langenud moraali tõttu olid talle kodumaal kõik uksed kinni
ja nii saabus ta Soome jumalariigi tööd jätkama.
Viljad olid tõeliselt kurvad, kuid Soomes ei teadnud seda keegi,
kuni asi lõpuks päevavalgele tuli.
Üks pastor hoiatas kogudust ühe jutlustaja eest, kes imesid tegi,
kuid isiklikus elus täielikus eksituses oli
ja viljad olid väga kurvad. Koguduse liikmed imestasid,
kuidas saavad sellised imed toimuda,
kui inimeses endas nii palju puudujääke on.
Viljadest tuntakse puud.
Pole võimalik, et viljad on kohutavad,
kuid Jumal siiski kasutab.
Üks kirikuõpetaja rääkis, kuidas tema koguduse pastor
jättis oma naise ja pere ning läks teise naise juurde
ja samas alustas ta ka tervenduskoosolekuid Soomes.
Isegi mõni haige sai terveks.
Näilisi imesid võib sündida, kuigi Püha Vaim pole läkitanud.
Viljadest tuntakse puud. Hea puu ei saa halba vilja kanda.
Imed viivad tänapäeval tuhandeid eksitusse.
Kolmas viis maailma jälgida - kuula oma südame häält.
Kui eduteoloogia kunagi Soome tuli,
seda terminit veel ei tuntudki.
Esines väga tuliseid usujutlusi, mis kaasa tõmbasid.
Kuulasin isegi mitmeid kassette ja innustusin neist
ning pidasin isegi mõningaid eduteoloogilisi jutlusi.
Mäletan, kuidas ühes koguduses tuli keegi isegi usule,
kui olin rikastumist ja õnne lubanud.
Kõik tahtsid Jeesust järgida.
Olin siis 28-aastane ega mõistnud neist asjust palju.
Ma ei teadvustanud, et on olemas ka eksiõpetused.
Ühel päeval kui palvetasin,
kuulsin südames vaikset Püha Vaimu häält:
Kas oled täiesti kindel, Tapani?
Mõistsin, et Jumal nõudis mult ausust.
Mõtlesin pikalt vaikides, kas olen kindel kõige suhtes,
mida jutlustasin ja millest innustunud olin.
Pidin ausalt möönma, et sügaval sisimas olin rahutu
ja ebakindel. Ja nii ma lõpetasin selle ära.
Hakkasin seda teoloogiat ja mõttestruktuure sügavuti uurima
ning leidsin, et need on põhjalikult metsas.
Sellega lõppes mu eduteoloogi karjäär,
mis oli kestnud 1-2 kuud.
Püha Vaim elab sinus ja katsub kõik läbi.
Ta võib sind hoiatada või oma rahu ära võtta.
Kuula oma südame häält.
Mõista, et kõige targem ja kõige täiuslikum teoloog
elab sinu sees. Püha Vaim uurib kõike.
Kui sul pole rahu ja kindlust, peatu.
Ära järgi automaatselt kõike, mida teised järgivad,
kui sinul pole rahu. Kuula oma südame häält.
Isegi kui tuhanded usuvad,
et mõni jutlustaja on Jumalast saadetud,
aga sinul pole selle suhtes rahu, võib sul olla õigus
ja tuhandetel mitte.
Ajaloos on palju vastavaid näiteid.
Inimmassid ei tõesta midagi.
Võid olla inimmassi seas ainus, kes mõistab,
et Püha Vaim pole seda inimest läkitanud.
Ja kui sa ei taha kedagi järgida, kuna sa pole kindel,
ära seda siis eriliselt ka kaitse.
Kui sa ise pole valmis mõne prohveti või jutlustaja jüngriks hakkama,
ära saada sinna siis teisigi.
Mõni kaitseb jutlustajat kiivalt, solvub, kui teda kritiseeritakse,
kuid pole samas ise valmis teda järgima.
On väga oluline endaga aus olla.
Ei tasu liialt ja liiga ruttu innustuda.
Eriti suur vastutus on neil, kes otsustavad,
kes kantslis rääkida saab.
Kui õnnistame neid, kes kuulutavad valeõpetust,
keda Jumal pole saatnud, osaleme nende pattudes.
Timoteose kirjas öeldakse:
"Ära ole kärmas käsi kellegi peale panema,
ära ka tee end võõraste pattude osaliseks!"
Kui õnnistame neid, keda Jumal pole läkitanud,
osaleme selles, mida nad valesti teevad.
Neljandaks võime jälgida alandlikkust.
Mooses pidas end jumalateenistuseks piisavalt targa ja võimekana.
Jumal nii ei arvanud ja Mooses sattus 40 aastaks kõrbe.
Alles seejärel oli ta Jumala silmis piisavalt tark ja mõistis Jumala teid.
Ta läbis Jumala kooli.
Kuidas see tarkus ilmnes?
Jumal ütles Moosese kohta: alandlikeim mees maa peal.
Alandlikkusest tunneb jumalasulase ära.
Alandlikkust õpib vaid Jumala koolides.
Alandlikuks ei saa hakata.
Vaimne alandlikkus on midagi, mida Jumal oma sulases loob.
Jälgi alandlikkust, kui jutlustajaid kuulad.
Alandlikkust ei saa teeselda.
Oleme inimeste ees kõneldes väga alasti.
Võid kuulates vaimus kogeda, mis kõneleja südames on.
Ilma alandlikkuseta ei saa Jumala asju ajada.
Mõnda aega ehk võib, kuid tavaliselt Jumal sekkub.
Kuulasin kord üht tervendusevangelisti,
kes oli aastaid kuulutanud. Jumal kindlasti kasutas teda kunagi.
Kuid teda kuulates kogesin vaimus tohutut uhkust ja enesekindlust,
ja iseseisvust, et lahkudes palusin Issandal talle armuline olla.
Mõtlesin, mis temast saab.
Aasta pärast varises tema maailm kokku,
ta varises moraalselt kokku, sattus eksiteele
ja sellega lõppes ka tema missioon.
Piibel ütleb, et uhkus on enne langust.
See on tänaseks kõik.
Tapani Suonto jätkab nädala pärast samal teemal.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri